III. ISTE’MOLCHILARNING ISSIQLIKDAN

III. ISTE’MOLCHILARNING ISSIQLIKDAN
FOYDALANUVCHI QURILMALARINI VA ISSIQLIK
TARMOQLARINI EKSPLUATATSIYA QILISHGA
IJOZAT BERISH
27. Iste’molchilarning yangidan ulanadigan, rekonstruksiya qilinadigan issiqlikdan foydalanuvchi barcha qurilmalari va issiqlik tarmoqlari belgilangan tartibda kelishilgan loyiha hujjatlariga, texnik shartlarga, qurilish sohasidagi normativ hujjatlarga muvofiq bajarilishi hamda texnikaviy ekspluatatsiya qilish va xavfsizlik texnikasi bo’yicha amaldagi qoidalar talablariga javob berishi, shuningdek texnik va qabul qilish-topshirish hujjatlariga ega bo’lishi kerak.
28. Iste’molchi issiqlikdan foydalanuvchi qurilmalarni va issiqlik tarmoqlarini montaj tashkilotidan mazkur Qoidalarga muvofiq dalolatnoma bo’yicha qabul qiladi.
Shundan keyin iste’molchi "O’zdavenergonazorat" DIning vakolatlangan vakiliga "Issiqlikdan foydalanuvchi qurilmalar va issiqlik tarmoqlarini texnik ekspluatatsiya qilish qoidalari"ning, qurilish sohasidagi normativ hujjatlarning talablariga javob beradigan loyiha, texnik, qabul qilish-topshirish va ekspluatatsiya qilish hujjatlarini hamda issiqlikdan foydalanuvchi qurilmalar va issiqlik tarmoqlarining vaqtinchalik yoki doimiy ekspluatatsiya qilinishiga ijozat berilishi mumkinligini aniqlash uchun ko’rikdan o’tkazishga taqdim etishi shart.
Iste’molchilarning rekonstruksiya qilingan issiqlikdan foydalanuvchi qurilmalari va issiqlik tarmoqlari ham vaqtinchalik va doimiy ishga tushirishga ruxsat berish mumkinligini aniqlash maqsadida ko’rikdan o’tkazish uchun "O’zdavenergonazorat" DIning vakolatlangan vakiliga taqdim etilishi kerak.
Iste’molchining buyurtmanomasi bo’yicha ishga tushirish-sozlash ishlarini amalga oshirish uchun issiqlik ta’minoti korxonasi issiqlikdan foydalanuvchi qurilmalar va issiqlik tarmoqlarini ariza berilgan muddatga vaqtinchalik shartnoma bo’yicha ishga tushiradi.
29. Iste’molchilarning issiqlikdan foydalanuvchi qurilmalari va issiqlik tarmoqlarida montaj qilishda nuqsonlar, berilgan texnik shartlardan, issiqlik ta’minoti tashkiloti va "O’zdavenergonazorat" DI bilan kelishilgan loyihadan, shu jumladan, mazkur Qoidalar va boshqa normativ hujjatlarning talablaridan chetga chiqishlar, issiqlikdan foydalanuvchi qurilmalar va issiqlik tarmoqlariga xizmat ko’rsatish uchun tayyorlangan xodimlar yo’qligi hamda xavfsizlik texnikasi va yong’inni o’chirish bo’yicha himoya vositalari bilan to’liq butlanmaganligi aniqlangan taqdirda, aniqlangan kamchiliklar bartaraf etilgunga qadar, ularni ishga tushirishga ruxsat berish taqiqlanadi.
Tegishli ravishda tayyorlangan xodimlarga ega bo’lmagan iste’molchilarning issiqlikdan foydalanuvchi qurilmalari va issiqlik tarmoqlarini, ular ekspluatatsiya qilinishi uchun shartnoma asosida ixtisoslashtirilgan tashkilotga topshirilganda, ishga tushirish uchun ijozat berilishi mumkin.
30. Iste’molchilarning issiqlikdan foydalanuvchi qurilmalari va issiqlik tarmoqlari faqat "O’zdavenergonazorat" DI tomonidan berilgan ruxsatnoma mavjud bo’lgandagina ishga tushirilishi mumkin.
31. Iste’molchilarning issiqlikdan foydalanuvchi qurilmalari va issiqlik tarmoqlariga issiqlik energiyasini yetkazib berish "O’zdavenergonazorat" DIdan ularni ishga tushirish uchun tegishli ruxsat olingandan va issiqlik energiyasidan foydalanish uchun shartnoma tuzilgandan keyin issiqlik ta’minoti korxonasi tomonidan amalga oshiriladi.
"O’zdavenergonazorat" DI issiqlikdan foydalanuvchi qurilmalar va issiqlik tarmoqlarining texnik ko’rikdan o’tkazilishi va ularni ekspluatatsiya qilishga ijozat berilishi uchun javob beradi.
Ekspluatatsiya qilinayotgan issiqlikdan foydalanuvchi qurilmalar va issiqlik tarmoqlarini texnik ko’rikdan o’tkazish davriyligi "O’zdavenergonazorat" DI tomonidan o’rnatilgan tartibda belgilab beriladi.
|